Kulturni dom

Pogum v srcu, cvet v roki - Svobodni cvet
2026-04-27 20:30 - 22:00 (Europe/Rome) | Kulturni dom, ul. Brass 20, Gorica, 34170, Italy
Glasbeno-gledališka predstava »Pogum v srcu, cvet v roki – Svobodni cvet«, v režiji Viljene Devetak. – ob 81-letnici osvoboditve
Na odru Kulturnega doma se bodo predstavili naslednje skupine in glasbeniki: ženska vokalna skupina Danica (Vrh), ženska vokalna skupina Konfluens (Sovodnje), dekliška pevska skupina Biseri (Vrh), Martina Feri (klavir in vokal), Ivo Tull (kitara in vokal), Tomaž Grassi (harmonika), Neja Volčič (vokal), Giulia Sartori (vokal), Alen Peric (bas) in Saša Peric (trobenta, cajon), pod vodstvom Jane Drasič, ter plesalka Nina Bensa in plesalci društva Movartex. Dogodek bosta povezovala recitatorja Katerina Citter in Robert Cotič.
Večer prirejajo kulturno društvo Danica iz Vrha (Go) in KD Sovodnje, Zveza slovenskih kulturnih društev in Kulturni dom Gorica, v sodelovanju s kulturno zadrugo Maja (v okviru projekta »Across the border«) in ANPI-VZPI, s pokroviteljstvom Slovenske kulturno gospodarske zveze in Občin Gorica in Nova Gorica, ter s prispevkom Dežele Furlanije Julijske Krajine.
Vstop s prostovoljnimi prispevki. Za informacije: tel. +39 0481 33288 – info@kulturnidom.it.

V svetu petelinov - razstava
2026-04-29 18:00 - 19:00 | Kulturni dom, ul. Brass 20, Gorica, 34170, Italy
Sreda, 29.aprila ob 18:00
Odprtje razstave priznanega slikarja Draga Šumnika – Luke iz Šoštanja z naslovom »V svetu petelinov«.
Likovni umetnik Drago Šumnik – Luka, dobro poznan predvsem v rodni Šaleški dolini kot tudi širše, plodno ustvarja že od leta 1986. Njegovo vodilo pri ustvarjanju je eksperimentiranje ter nenehno iskanje novih pristopov in motivov. Kot slikar samouk se je skozi leta udeležil številnih delavnic, kolonij in izobraževanj pri različnih uglednih mentorjih kot so dr. Jože Muhovič, Štefan Marflak, Veljko Toman in Ivana Andrić Todić. Opus svojih del, ki vključuje abstrakcijo, realizem in sakralno motiviko v različnih tehnikah, imenuje Luksizem. Za svoje ustvarjalno delo je prejel številna priznanja, med drugim tudi plaketo Občine Šoštanj.
Razstava »V svetu petelinov« je posebna slikarska akcij. Najprej predstavi potretne podobe Franceta Prešerna, Karla Destovnika- Kajuha, Primoža Trubarja, Ivana Cankarja in druge slovenske osebnosti, nato pa v drugem delu pa so njegovi junaki »petelini«.
Razstavo prirejata Kulturni dom v Gorici in kulturna zadruga Maja (v okviru projekta »Čedermaci današnjega časa 26«), s pokroviteljstvom Dežele Furlanije Julijske krajine. Razstava bo odprta do 15. maja 2026 po naslednjem urniku: od ponedeljka do petka od 9.30 do 12.30 ter od 15.30 do 18.00, v večernih urah pa tudi ob kulturnih prireditvah.

Un Gramsci mai visto (Gramsci, kot ga še niste spoznali)
2026-05-04 18:00 - 20:00 | Kulturni dom, ul. Brass 20, Gorica, 34170, Italy

AGENCIJA ZA RAZHODE - Komigo 2026
2026-05-05 20:00 - 21:30 | Kulturni dom, ul. Brass 20, Gorica, 34170, Italy
Torek, 5.maja ob 20:00
Vsi smo se že srečali s situacijo, ko nismo vedeli, kako se čim hitreje in neboleče znebiti svojega nadležnega partnerja. Sami niste znali reči: “Konec je!”, “Odhajam!”, “Se vidiva – nikoli več!”.
Agencija za razhode pozna rešitev! Hitro, enostavno in brez izgovorov. (Garancija ni vključena😉)
Spoznajte čisto pravo in skoraj vedno zelo učinkovito Agencijo za razhode! Pod sloganom ‘Samski stan, nasmejano v novi dan’ jo vodi Erik (Domen Valič), ki se loti rutinskega dela z novo stranko, ki si želi razhoda, Srečkom (Luka Cimprič). Njegova partnerka Flora (Lara Komar) ga pričakuje doma v upanju po vročem in porednem večeru.

Ko želi Srečo preklicati svoje naročilo, se znajde doma z Erikom in na pol golo Floro – možno je samo eno – ena velika komedija!
V novi komediji se lahko najde prav vsak, ki je imel vsaj enkrat v življenju opravka s partnerjem, zaradi katerega je razhod predstavljal pravo olajšanje. “Partnerstvo razdvojimo neposredno, igrivo, zabavno lahko tudi inovativno. Lahko se zgodi prav vse.” In kar je najbolj smešno… da bi vse to lahko bilo res.
V primeru povečanja števila razhodov po predstavi ne odgovarjamo. Zagotavljamo pa vam, da se boste od srca do solz nasmejali!
Igrajo: Domen Valič, Luka Cimprič, Lara Komar
Avtor: Tristan Petitgirard
Naslov izvirnika: Rupture a domicile
Prevod: Urban Soban
Priredba in režija: Žiga Flajnik
Scenografija in kostumografija: Žiga Flajnik
Trajanje: 1 uro in 30 minut in nima odmora
vir:https://www.spasteater.si/predstave/agencija-za-razhode

CASANOVA. Storia di un libertino
2026-05-08 20:30 - 22:30 | Kulturni dom, ul. Brass 20, Gorica, 34170, Italy
Petek, 8.maja ob 20:30
AlienAzioni festival
Napisal in režiral: Mario MilosaIgrajo: Francesca Arcidiacono, Alessio Bergamasco, Enrico Cavallero, Antonietta D’Alessandro, Massimiliano Kodric, Eugenio Leggiadri-Gallani, Mario Milosa, Yuri RivoltaViolinistka: Laura GrandiKostumografija: Lara BaccagliniTehnik zvoka in videa: Claudia FoscoliniTehnik luči: Giuliano Petterin
Vstopnice:
Redni: € 14,00 / Znižani (over 65 under 25): € 12,00
Rezervacije in predprodaja (strošek predprodaje € 1,00): Knjigarna Voltapagina – Korzo Verdi 54 Gorica Tel. 350 5719516 (ob sredah zaprto) ali na spletu: https://www.vivaticket.com/it/ticket/casanova-storia-di-un-libertino/300150

DIVJA 70. LETA NA KOROŠKEM – DIE WILDEN 70ER IN KÄRNTEN - razstava
2026-05-11 18:00 - 19:00 | Kulturni dom, ul. Brass 20, Gorica, 34170, Italy
Ponedeljek, 11.maja ob 18.00 – zgornji foyer
Odprtje svojevrstne dokumentarne razstave »Divja 70. leta na Koroškem – Die wilden 70er in Kärnten«. Na otvoritveni slovesnosti bodo spregovorili podpredsednik Slovenske prosvetne zveze v Celovcu Janko Malle, koroško-slovenski politik Mirko Messner in nekdanji senator iz Trsta Miloš Budin.
Razstava osvetljuje burno in z dogodki nabito desetletje ter njegov vpliv na manjšinsko politiko in avstrijsko javnost, predstavljen z vidika slovenskih mladinskih akterjev in akterk. Hkrati odpira vprašanje, kaj od tedanjega dogajanja vpliva še danes, ko bo leta 2026 minilo 50 let od preštevanja manjšine.
Dogodki v sedemdesetih letih so Koroško zaradi nerešenega manjšinskega vprašanja postavili v politično in medijsko ospredje. Posebej odmevno je bilo preštevanje manjšine leta 1976, ki je razkrilo nesmiselnost omejevanja pravic iz 7. člena Avstrijske državne pogodbe. Zaradi upora koroških Slovencev in širše solidarnosti je poskus propadel. To obdobje je bilo tudi čas njihove emancipacije, pri čemer je imela pomembno vlogo mladina. Ključno vlogo je imela Slovenska gimnazija, kjer se je oblikovala izobražena in družbeno zavestna generacija, ki je zahtevala enakopravnost ter se povezovala z demokratičnimi pobudami doma in v tujini.
Razstava obiskovalce vabi tudi k razmisleku o tem, kakšna bi bila podoba družbe, če bi bile pravice iz 7. člena dosledno uresničene.
Razstavo prirejajo Kulturni dom Gorica, DelavnicaMUZEJ / WerkStattMuseum in Slovenska prosvetna zveza (SPZ) iz Celovca v sodelovanju s kulturno zadrugo Maja iz Gorice (v okviru projekta »Čedermaci današnjega časa«) ter s pokroviteljstvom Dežele Furlanije – Julijske krajine, Urada RS za Slovence v zamejstvu in po svetu ter SKGZ.
Na ogled bo do 25. maja 2026 po naslednjem urniku: od ponedeljka do petka od 9.00 do 12.00 in od 16.00 do 18.00, ter v večernih urah ob različnih kulturnih prireditvah.
Informacije: Kulturni dom – tel. +39 0481 33288; e-naslov: info@kulturnidom.it

I campi di Salò - predstavitev knjige
2026-05-12 17:30 - 18:30 | Kulturni dom, ul. Brass 20, Gorica, 34170, Italy
Predstavitev knjige (v italijanščini) I campi di Salò. Avtor knjige: Carlo Spartaco Capogreco, Profesor za sodobno zgodovino na Univerzi v Kalabriji.
Uvod v večer: Tristano Matta,Predsednik IRSEC FJK.
Z Avtorjem se bo pogovarjala: Anna di Gianantonio, Predsednica VZPI Gorica.

Ricordando... Revija mladinskih pevskih zborov
2026-05-15 17:00 - 20:00 | Kulturni dom, ul. Brass 20, Gorica, 34170, Italy
Petek, 15.maja ob 17:00

Zborovsko združenje “C. A. Seghizzi” predstavlja četrto izvedbo projekta, namenjenega otroškim in mladinskim zborom, z naslovom “Ricordando…” (Spominjamo se…). Srečanje, ki se je začelo leta 2023, je bilo v svoji prvi izdaji posvečeno spominu na maestra Giancarla Binija, dolgoletnega zborovodjo zbora Seghizzi, ki je velik del svojega skladateljskega opusa posvetil prav repertoarju za mlade glasove.
Na dogodek, kjer nastopajo šolski zbori iz goriške pokrajine, je zasnovan s poglavitnim namenom spodbujanja vzgojne vrednosti glasbe, zlasti zborovskega udejstvovanja. Cilj je osvetliti zbor kot privilegiran “prostor” izkušenj, raziskovanja in kulture, kjer vsak posameznik prispeva k ustvarjanju umetniškega dela, ki se nenehno razvija. V tem okolju veljajo družbena pravila poslušanja, primerjave in spoštovanja, ki jih je treba spoznati, deliti in upoštevati.
Gre za izkušnjo, ki ne pomeni le vokalnega in glasbenega poglabljanja, temveč tudi vzgojo za “dobro počutje v skupnosti”, kjer se stkejo vezi interakcije in empatije za sproščeno ter motivirano učenje.

Sodelujejo:

Večstopenjski zavod “V. Locchi – L. Perco”, Gorica
Večstopenjski zavod “C. Macor”, Romans
Večstopenjski zavod s slovenskim učnim jezikom, Doberdob
Večstopenjski zavod “G. I. Ascoli”, Gorica
Večstopenjski zavod “F. U. Della Torre – L. Verni”, Foljan Sredipolje

VLAK ŠT. 123 V BODOČNOST - Abonma SSG
2026-05-18 20:00 - 21:30 | Slovensko stalno gledališče v Trstu, ul. Petronio, 4, Trst, 34141, Italy
V Kulturnem domu v Trstu, ul. Petronio, 4
1.AVTOBUS IZ GORICE:
18h40 ODHOD RDEČA HIŠA
19h10 JAMLJE Gostilna Pahor
2.AVTOBUS IZ ŠTANDREŽA:
18h40 ŠTANDREŽ avtobusna postaja Ul.San Michele 152
18h45 SOVODNJE v bližini marketa DPiù Prvomajska ulica 54
18h55 POLJANE pri gostilni ulica Prešeren 11
19h00 DOBERDOB pri Občini ulica Roma 30
Srečko Kosovel
VLAK ŠT. 123 V BODOČNOST

Režiserka
Jasmin Kovic

Scenarij
Rafael Vončina in Mateja Kralj
Režija in scenografija
Jasmin Kovic
Glasba
Aleksander Ipavec
Projekcije
Sybil Calligaris
Kostumi
Nika Dermastja
Luč
Enej Macarol
Koreografija
Petra Štolfa
Lektor
Renato Horvat
Koprodukcija
Slovensko stalno gledališče, Kosovelov dom Sežana

Igrajo

Matej Zemljič
on, človek

Marta Fabris
ona, umetnost

Elenor Bratož, Ula Ilijaš, Tonija Jerina Rep, Sara Jerkovič, Lina Kariž, Karmen Kastelic Pipan, Urška Klun, Timotej Konec, Neža Miklavec, Ema Može Malalan, Ema Miklobušec, Anja Pangerc, Tanja Pangerc Žnidaršič, Urban Žnidaršič, Lara Maria Pezzicoli, Miha Pipan, Andreea Proca, Ailin Ramirez, Ana Škabar, Martin Škrinjar, Nataša Škrk, Petra Štolfa, Lara Šuber, Žana Ugrin, Lara Žiberna, Bor Živec, Jaša Vodičar
ljudje

Predstava, ki je nastala ob 120. obletnici rojstva Srečka Kosovela, je poklon pesniku in obmejnemu prostoru v obliki prepleta njegovih družbeno-kritičnih besedil, poezije, glasbe, videoposnetkov in plesa. Metafora vlaka ponazarja hiter tempo sodobne družbe, a tudi možnost novega začetka.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

UTE - Zaključni nastop
2026-05-21 17:00 - 18:30 | Kulturni dom, ul. Brass 20, Gorica, 34170, Italy
V četrtek 21.maja ob 17:00

KO ZRASTEMO - Dijaški dom
2026-05-24 17:00 - 18:30 | Kulturni dom, ul. Brass 20, Gorica, 34170, Italy
𝗩 𝗻𝗲𝗱𝗲𝗹𝗷𝗼 𝟮𝟰. 𝗺𝗮𝗷𝗮 𝗼𝗯 𝟭𝟳:𝟬𝟬
Osrednja proslava ob 80. obletnici Dijaškega doma

𝗥𝗔𝗭𝗣𝗥𝗢𝗗𝗔𝗡𝗢: TOYS PLANET QUEEN - Komigo
2026-05-26 20:30 - 22:30 | Kulturni dom, ul. Brass 20, Gorica, 34170, Italy
𝗥𝗔𝗭𝗣𝗥𝗢𝗗𝗔𝗡𝗢
https://www.toysplanetrock.net/
https://www.facebook.com/ToysPlanetLive

Jedro skupine TOYS se je rodilo daljnega leta 1995 po zamisli Angela Lovata in Danieleja Grespana. Skozi leta so se uveljavili v najpomembnejših italijanskih klubih, kasneje pa so svoj spektakel ponesli tudi onkraj Alp, kjer so želi velike uspehe v Avstriji, Švici, Nemčiji, Belgiji in na Nizozemskem; imeli so priložnost deliti oder z mednarodno priznanimi umetniki in se pojavili tudi v nekaterih televizijskih oddajah.

Njihov nastop na privlačen način poustvarja diskografijo angleške skupine z naborom skladb, ki sega od zgodnjega obdobja “Queen”, preko slavnega nastopa na stadionu Wembley leta 1986, pa vse do zadnjih pesmi, ki niso bile nikoli izvedene v živo. Ta formula je skupino Toys pripeljala do tega, da so svoj šov obogatili z umetniškim vložkom lirične sopranistke za izvedbo skladb, kot je zdaj že svetovno znana klasična crossover uspešnica… Barcelona!

Cene vstopnic:odrasli: 15,00 €znižani (do 25 let, nad 65 let): 10,00 €
Info: Kulturni dom – +39 0481 33288

ZAPISI O TIGR-U - Srečanja z Avtorji
2026-06-08 18:00 - 19:00 | Kulturni dom, ul. Brass 20, Gorica, 34170, Italy
V ponedeljek, 8. junija, ob 18.00
Srečanje v spomin na novogoriškega zgodovinarja in prijatelja Branka Marušiča. Ob tej priložnosti bodo predstavili knjigo »Zapisi o TIGR-u – Zbornik zapisov dr. Branka Marušiča o tajni protifašistični organizaciji TIGR«, katero je letos izdalo in založilo Društvo TIGR Primorske iz Ajdovščine. Na srečanju bodo sodelovali predsednik društva TIGR Primorske Gorazd Humar, zgodovinarka Kaja Širok, oblikovalec knjige Milovan Valič in predsednik Kulturnega doma Gorica Igor Komel.
Dr. Branko Marušič je bil eden vodilnih slovenskih zgodovinarjev. S svojim znanstveno raziskovalnim delom se je posebej zanimal za preučevanje zgodovine Primorske in osrednje Goriške. Doktorat je opravil z doktorsko disertacijo z naslovom Politično gibanje goriških Slovencev v drugi polovici devetnajstega stoletja. Bil je dolgoletni ravnatelj Goriškega muzeja v Novi Gorici, pomembno je sodeloval pri razvoju slovenske muzejske mreže. Kot znanstveni svetnik in nato kot njegov vodja je sodeloval pri razvoju Zgodovinskega inštituta Milka Kosa, ki je del raziskovalne ustanove ZRC SAZU.
Dr. Branko Marušič je bil tudi eden najpomembnejših sodelavcev Primorskega slovenskega biografskega leksikona, pobudnik izdajanja Goriškega letnika in Beril. Kot znanstvenik zgodovinar je sodeloval v številnih znanstvenih in strokovnih združenjih, posebej pa je pomembna njegova vloga člana Slovensko-italijanske državne zgodovinsko-kulturne komisije, ki je leta 2001 izdala svoje poročilo o slovensko-italijanskih odnosih 1880 – 1956.
Posebej je pomembno njegovo raziskovalno delo pri preučevanju primorskega narodnoosvobodilnega boja kot tudi delovanja protifašistične organizacije TIGR.
Prejel je številne prestižne nagrade, med katere spadajo Bevkova in Valvasorjeva nagrada.
Spominski poklon Branku Marušiču prirejajo v skupnem sodelovanju Kulturni dom v Gorici, društvo TIGR Primorske iz Ajdovščine, Slovenska kulturno gospodarska zveza in kulturna zadruga Maja iz Gorice (v okviru projekta »Čedermaci današnjega časa«), s pokroviteljstvom in prispevkom Dežele Furlanije Julijske krajine.
Info: tel. +39 0481 33288. Vstop je prost.

IŠČEM MOŽA - Komigo
2026-06-09 20:00 - 21:30 | Kulturni dom, ul. Brass 20, Gorica, 34170, Italy
𝐓𝐨𝐫𝐞𝐤, 𝟗. 𝐣𝐮𝐧𝐢𝐣 – 𝟐𝟎:𝟎𝟎
Romantična komedija Mira Gavrana »Iščem moža«, v produkciji skupine Smejmo se iz Preddvora. V glavnih vlogah nastopajo Alenka Tetičkovič, Rok Kunaver in Aleksandar Rajaković.
Komedija Iščem moža je zabavna zgodba o vdovi, ki se s pomočjo tarota in časopisnega oglasa odloči poiskati popolnega moža – z idealnimi, seveda nemogočimi kriteriji. Medtem njen osamljeni sosed, ki je že dolgo zaljubljen vanjo, skuje načrt: prijatelj iz otroštva naj se predstavi kot niz čudaških snubcev, da bi bil sam v primerjavi z njimi najboljša izbira. Spretno prepletena značajska in situacijska komedija Mira Gavrana ponuja obilico komičnih preobratov, topline in priložnosti za odrsko igro polnokrvnih likov. Predstava duhovito razgalja človeške želje, domišljijo in drobne šibkosti – s posebnim šarmom in nežnim pogledom na vsakdanje sanje.
Vstopnina: redni € 15,00. Za dodatne informacije in rezervacije: Kulturni dom v Gorici (ul. Brass 20, tel. +39 0481 33288, info@kulturnidom.it).
Festival Komigo, komično gledališče v slovenskem, italijanskem in furlanskem jeziku, prireja Kulturni dom Gorica v sodelovanju s SNG Nova Gorica, Slovenskim stalnim gledališčem (SSG) iz Trsta, združenjem Artisti Associati iz Gorice, društvom Terzo Teatro iz Gorice, Glasbeno matico, Glasbeno akademijo Santa Croce iz Križa pri Trstu, kulturno zadrugo Maja (Across the Border), Agencijo PijaR iz Kranja ter kulturnimi društvi Sovodnje in Pihalnim orkestrom Kras iz Doberdoba. Pokrovitelji projekta so občine Gorica, Nova Gorica, Sovodnje ob Soči in Doberdob, Slovenska kulturno-gospodarska zveza (Skgz), Dežela FJK, Urad Vlade Republike Slovenije za Slovence v zamejstvu in po svetu ter Fundacija goriške hranilnice.

Misterij ženske - fotografska razstava
2026-06-11 18:00 - 19:00 | Kulturni dom, ul. Brass 20, Gorica, 34170, Italy
V četrtek, 11.6.2026 ob 18. uri
Odprtje razstave fotografij z natečaja »Misterij ženske«, ki je v organizaciji Fotokluba Nova Gorica in pod pokroviteljstvom Fotografske zveze Slovenije potekal med 17. 2. in 30. 4. 2026.
Natečaj je bil organiziran kot prispevek k letu pisateljice Zofke Kveder, ki ga je razglasila Vlade Republike Slovenije ob obeležitvi stoletnice njene smrti. Izhodišče natečaja je bilo vprašanje: Kaj bi nastalo, če bi se Zofka Kveder vrnila med nas in svinčnik zamenjala s fotografsko kamero?
Fotografske odzive na to vprašanje so fotografinje in fotografi predstavili v okviru treh tem. Prva tema je dobila naslov po pisateličinem prvencu Misterij žene in se je v posodobljeni obliki glasila »Misterij ženske«. Fotografije na to temo prikazujejo svež in prodoren pogled na ženske ob upodabljanju njihove drznosti, radoživosti ter iskrivosti v dejanjih in delovanju na najrazličnejših področjih. Fotografije odsevajo tudi podobe o današnji resničnosti žensk iz različnih slojev družbe in njenega obrobja, od otroštva do starosti, v fotografski objektiv so bile ujete njihove stiske ter radosti. Druga tema, »Iz naših krajev«, se je prav tako navezovala na literarno delo Zofke Kveder, saj bila naslovljena po njeni knjigi, v kateri prevladujejo zgodbe, ki so povezane s kraji njene mladosti. V tej temi so fotografi in fotografinje prikazali naravo, ljudi, običaje, kulturno dediščino ali družabne dogodke iz Slovenije in zamejstva. Zadnja tema je bila prosta in je omogočala preseganje vsakršnih vsebinskih meja, saj je bil tudi moto Zofke Kveder, “vse silno, popolnoma brez mej”.
Na natečaj, na katerem je sodelovalo 96 fotografov in fotografinj, je prispelo 983 fotografij, ki jih je ocenjevala žirija v sestavi: Meta Krese, Vladimira Spindler in Simon Kovačič. V vsaki od razpisanih tem bodo avtoricam in avtorjem za najboljše fotografije podeljene zlata, srebrna in bronasta medalja ter pet diplom Fotografske zveze Slovenije. Fundacija Univerze v Novi Gorici bo podelila nagradi in diplome najuspešnejšim avtoricam in avtorjem v dveh kategorijah, in sicer študenti, študentke/dijaki, dijakinje in učenci, učenke, Foto klub Nova Gorica pa bo nagradil absolutno najuspešnejše avtorice in avtorje.
Na dogodku, katerega prireja Fundacija Univerze v Novi Gorici, s sodelovanjem Kulturno turističnega združenja Pot pisateljic, Javnega sklada za kulturne dejavnosti Republike Slovenije, Univerza v Novi Gorici, Kulturnim domom Gorica in kulturno zadrugo Maja, bodo sodelovali: Marko Mladoven, predsednik Fotokluba Nova Gorica, prof. dr. Katja Mihurko, programska vodja Leta pisateljice Zofke Kveder, prof. dr. Mladen Franko, vodja uprave Fundacije Univerze v Novi Gorici.

Simfonija večne neskončnosti - Kosovelovo leto
2026-06-20 20:30 - 22:30 | Kulturni dom, ul. Brass 20, Gorica, 34170, Italy
V soboto, 20. junija 2026 ob 20:30
